મીન : તા 6, 7 અને 8ના રોજ આપની પ્રગતિનો આનંદ લશો. પારિવારિક બાબતોમાં સમાધાન થશે. પ્રણય પ્રસંગોમાં સફળતા મળશે. મુલાકાતના પ્રયાસો સાર્થક રહેશે. પહેલી વખત ડેટિંગ પર જતા જાતકો માટે પણ સમય તમારી તરફેણમાં છે. વ્યવસાયમાં પ્રગતિ થશે. આપનું પૂરું ધ્યાન આર્થિક પ્રગતિ પર હશે અને તે લાભ પણ અપાવશે. તા 9 અને 10ના રોજ વ્યવસાયમાં નફાનું પ્રમાણ નહીંવત્ત રહેશે. પતિ-પત્ની વચ્ચે નાના-મોટા મતભેદ થઇ શકે છે. આપની પ્રગતિમાં અવરોધ આવશે. કોઈ બાબતનું મનમાં જ દુઃખ રહેશે. આપના કામમાં ભૂલ થશે તેમજ કાર્યમાં વિલંબ પણ થશે. તા 10થી પરિવારમાં આનંદ ઉલ્લાસનું વાતાવરણ રહેશે. પરિવાર અને સગાસંબંધીથી લાભ રહેશે. વિદ્યાભ્યાસમાં પ્રગતિ રહેશે. તા 11 અને 12ના રોજ દિવસો અનુકૂળ છે. આપની તિજોરીમા ધનનું આગમન થશે. આપને કાર્યસફળતા મળે તથા યશકીર્તિ મળતા આપની ગાડી ફરી પાટે ચડી જશે. જીવનસાથી અને સંતાનો સાથે નિકટતા વધશે. આવક-જાવકનું પલ્લું સરખું રહેવાથી આર્થિક બાબતોની ચિંતા નહીં સતાવે. સ્ત્રી જાતકોને ઘરવપરાશની ચીજો પાછળ થોડો ખર્ચ કરવો પડશે. વિકએન્ડમાં પ્રિયપાત્ર કે જીવનસાથી જોડે ડીનર કે લોંગ ડ્રાઈવ પર જવાની શક્યતા હોવાથી આપ ઘણા પ્રફુલ્લિત રહેશો. સ્‍નેહીજનો અને મિત્રો સાથે પિકનિક- હોટેલ કે સિનેમા-નાટકમાં હળવી પળો માણશો,